Document ID: 31977R2830

NEUVOSTON ASETUS (ETY) N:o 2830/77,
annettu 12 päivänä joulukuuta 1977,
tarvittavista toimenpiteistä rautatieyritysten kirjanpitojärjestelmien ja tilinpäätösten saamiseksi keskenään vertailukelpoisiksi
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 75 artiklan,
ottaa huomioon rautatieyritysten tilanteen parantamisesta sekä rautatieyritysten ja valtion välisiä taloudellisia suhteita koskevien sääntöjen yhdenmukaistamisesta 20 päivänä toukokuuta 1975 tehdyn neuvoston päätöksen 75/327/ETY () ja erityisesti sen 8 artiklan 2 kohdan,
ottaa huomioon komission ehdotuksen,
ottaa huomioon Euroopan parlamentin lausunnon (),
ottaa huomioon talous- ja sosiaalikomitean lausunnon (),
sekä katsoo, että
valtion ja rautatieyritysten välisiä taloudellisia suhteita koskevia sääntöjä olisi yhdenmukaistettava mahdollisimman tarkoin teollisuus- ja liikeyrityksiin sovellettavien rahoitus- ja kirjanpitoperiaatteiden mukaan; tämä yhdenmukaistaminen edellyttää tarvittavien toimenpiteiden toteuttamista rautatieyritysten tilinpäätösten saamiseksi keskenään vertailukelpoisiksi,
rautatieyritysten tilinpäätösten vertailukelpoisuus edistäisi näiden yritysten taloudellisten tulosten ja valtion rahoituksellisia toimenpiteitä koskevien tietojen avoimuutta,
nämä tilinpäätökset voidaan tehdä vertailukelpoisiksi muuntamalla rautateiden vuotuiset tulokset vakiomuotoon, ja
olisi perustettava neuvoa-antava komitea komission avuksi rautatieyritysten tilinpäätösten vertailukelpoisuuden ja yhdenmukaisuuden edistämiseksi,
ON ANTANUT TÄMÄN ASETUKSEN:
1 artikla
Tämän asetuksen tarkoituksena on tehdä rautatieyritysten tilinpäätökset keskenään vertailukelpoisiksi. Tässä asetuksessa tilinpäätöksellä tarkoitetaan 3 ja 4 artiklan mukaisesti laadittua tasetta ja tuloslaskelmaa.
2 artikla
Tätä asetusta sovelletaan seuraaviin rautatieyrityksiin:
P Société nationale des chemins de fer belges (SNCB)/Nationale Maatschappij der Belgische Spoorwegen (NMBS);
P Danske Statsbaner (DSB);
P Deutsche Bundesbahn (DB);
P Société nationale des chemins de fer français (SNCF);
P Coras Iompair Eireann (CIE);
P Azienda autonoma delle ferrovie dello Stato (FS);
P Société nationale des chemins de fer luxembourgeois (CFL);
P Naamloze Vennootschap Nederlandse Spoorwegen (NS);
P British Railways Board (BRB);
P Northern Ireland Railways Company Ltd (NIR).
3 artikla
Rautatieyritysten on vuosittain ja ensimmäisen kerran tilikaudelta 1977 muunnettava kansallisten määräysten mukaisesti laaditut vuotuiset tuloksensa liitteissä I ja III olevan tilinpäätöksen muotoon.
4 artikla
1. Tase muunnetaan liitteen I mukaiseksi käyttämällä liitteessä II olevan nimikkeistön eriä.
2. Tuloslaskelma muunnetaan liitteen III mukaiseksi käyttämällä liitteessä IV olevan nimikkeistön eriä.
3. Rautatieyritysten on lisättävä muunnettuun tilinpäätökseen selventäviä huomautuksia. Niistä on käytävä ilmi erityisesti:
P tilinpäätöstä muunnettaessa syntyvät poikkeamat nimikkeistöstä sekä syyt tällaisiin poikkeamiin ja niiden mahdolliset vaikutukset muunnetun tilinpäätöksen vertailukelpoisuuteen;
P arviointimenetelmät arvioitavia eriä varten, kuten poistot, käynnissä olevat työt ja käyttöomaisuus.
Edellä 1 artiklassa tarkoitetun vertailukelpoisuuden tavoitteen saavuttamiseksi komissio voi pyytää lisäselvityksiä.
5 artikla
1. Rautatieyritysten on 12 kuukauden kuluessa asianomaisen tilikauden päättymisestä toimitettava komissiolle 3 artiklassa tarkoitettu muunnettu tilinpäätös.
2. Komissio toimittaa neuvostolle kuuden kuukauden kuluttua 1 kohdassa tarkoitettujen tietojen saamisesta niistä tiivistelmän.
6 artikla
1. Tämän asetuksen soveltamista varten perustetaan komission avuksi neuvoa-antava komitea.
2. Komitean on annettava lausunto kaikista ongelmista ja niiden ratkaisua koskevista kysymyksistä muunnetun tilinpäätöksen vertailukelpoisuuden parantamiseksi ja rautatieyritysten kirjanpitojärjestelmien yhdenmukaistamisen edistämiseksi.
3. Komitean puheenjohtajana on komission edustaja ja jäseninä kaksi jäsenvaltioiden nimeämää edustajaa kustakin jäsenvaltiosta. Komitean jäsenet voivat nimetä avukseen asiantuntijoita. Komitean kutsuu koolle komissio, joka huolehtii tarvittavista sihteeripalveluista.
4. Komitean päätelmät on esitettävä kertomuksessa, jonka komissio neuvoston päätöksen 75/327/ETY 14 artiklan 1 kohdan mukaisesti antaa neuvostolle joka toinen vuosi.
7 artikla
Komissio tekee ennen 1 päivää tammikuuta 1983 saadun kokemuksen ja kirjanpidon alan yleisen kehityksen perusteella sekä komitean lausunnon huomioon ottaen tarvittaessa ehdotukset tämän asetuksen ja sen liitteiden muuttamiseksi muunnettujen tilinpäätösten vertailukelpoisuuden parantamiseksi.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1977.

Labels: 4
1